પ્રદીપ ઠાકુર, નવી દિલ્હીઃ દેશના ઉચ્ચ ન્યાયલયમાં જજોની નિમણૂકને લઈને સરકાર ચિંતિત છે. જે 126 નામોની ભલામણ કરવામાં આવી છે, સરકાર તેની તપાસ કરી છે જેમાં અડધા નામો શંકાસ્પદ છે. કેન્દ્ર તરફથી ઓછામાં ઓછી આવક, પ્રામાણિકતા અને ક્ષમતાને પ્રાધાન્ય આપવામાં આવ્યું છે. સરકારે ઈન્ટેલિજેન્સ બ્યુરોની મદદથી એ તમામ વકીલોની તપાસ કરી જેમના નામ જજ બનવાના લિસ્ટમાં છે. આ પછી સુપ્રીમ કોર્ટ કોલેજિયમને માહિતી આપવામાં આવી. સૂત્રોના જણાવ્યા પ્રમાણે કાયદા મંત્રાલયએ હાઈકોર્ટ કોલેજિયમ તરફથી મોકલેલા નામોની તપાસ કરવા માટે એક તંત્ર બનાવ્યું છે.